# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 28/2014

# zo zasadnutia Vedenia STU zo dňa 22. 01. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh a uznesení
2. Ďalšie podmienky prijímania na štúdium inžinierskeho študijného programu priestorové plánovanie v akad. roku 2014/2015 na Ústave manažmentu (R. Redhammer)
3. Ďalšie podmienky prijímania na štúdium doktorandského študijného programu priestorové plánovanie v akad. roku 2014/2015 na Ústave manažmentu (R. Redhammer)
4. Smernica rektora upravujúca činnosť odborovej komisie – návrh (F. Horňák)
5. Smernica rektora určujúca podmienky priznávania a poskytovania motivačného štipendia ocenenie „Študent roka“ – návrh (F. Horňák)
6. Dodatok k Individuálnemu študijnému plánu (F. Horňák)
7. Návrhy na ZPC (F. Horňák)
8. Vyhlásenie výzvy na Projekty mladých vedeckých pracovníkov v roku 2014 (S. Biskupič)
9. Návrh organizačného poriadku ÚZ ŠD a J STU v Bratislave (D. Faktor)
10. Návrh na odsúhlasenie nájomných zmlúv (D. Faktor)
11. Návrh na výrobu propagačného videa o STU (M. Peciar)
12. 60. výročie  VUS Technik (M. Peciar)
13. Cyklus prednášok pod záštitou rektora STU (M. Sokol)
14. Rôzne

Na základe požiadavky prorektora Peciara bol program doplnený o materiál „Harmonogram vypracovania Výročnej správy o činnosti STU za rok 2013“, ktorý bol zaradený do bodu Rôzne.

**PREDLOŽENÉ MATERIÁLY:**

1. Ďalšie podmienky prijímania na štúdium inžinierskeho študijného programu Priestorové plánovanie v akad. roku 2014/2015 na Ústave manažmentu STU
2. Ďalšie podmienky prijímania na štúdium doktorandského študijného programu Priestorové plánovanie v akad. roku 2014/2015 na Ústave manažmentu STU
3. Návrh Smernica rektora : Zriaďovanie, činnosť a organizácia odborovej komisie na STU
4. Návrh Smernice rektora: Pravidlá udeľovania ocenenia Študent roka pri príležitosti Medzinárodného dňa študentstva na STU
5. Dodatok k Individuálnemu študijnému plánu
6. Návrhy na ZPC
7. Vyhlásenie výzvy na Projekty mladých vedeckých pracovníkov v roku 2014
8. Návrh organizačného poriadku ÚZ ŠD a J STU v Bratislave
9. Návrh na odsúhlasenie nájomných zmlúv
10. Návrh na výrobu propagačného videa o STU
11. Umelecký večer STU pri príležitosti 60. výročia VUS Technik STU
12. Cyklus prednášok pod záštitou rektora STU
13. Rôzne
14. Harmonogram vypracovania Výročnej správy o činnosti STU za rok 2013

**K BODU1: Kontrola úloh**



**K BODU 2: Ďalšie podmienky prijímania na štúdium inžinierskeho študijného programu Priestorové plánovanie v akad. roku 2014/2015 na Ústave manažmentu STU**

Materiál uviedol rektor, prezentoval pror. Horňák.

**UZNESENIE: 28.1/2014-V**

Vedenie STU schvaľuje materiál Ďalšie podmienky prijímania na štúdium inžinierskeho študijného programu Priestorové plánovanie v akad. roku 2014/2015 na Ústave manažmentu

STU a odporúča predložiť dokument na zasadnutie Kolégia rektora STU dňa 05.02.2014

a zasadnutie Akademického senátu STU dňa 24.02.2014.

**K BODU 3: Ďalšie podmienky prijímania na štúdium doktorandského študijného programu Priestorové plánovanie v akad. roku 2014/2015 na Ústave manažmentu STU**

Materiál uviedol rektor, prezentoval pror. Horňák.

 **UZNESENIE: 28.2/2014-V**

Vedenie STU schvaľuje materiál Ďalšie podmienky prijímania na štúdium doktorandského

študijného programu Priestorové plánovanie v akad. roku 2014/2015 na Ústave manažmentu

STU a odporúča predložiť dokument na zasadnutie Kolégia rektora STU dňa 05.02.2014

a zasadnutie Akademického senátu STU dňa 24.02.2014.

**K BODU 4: Návrh Smernice rektora**

**Zriaďovanie, činnosť a organizácia odborovej komisie na STU**

Materiál uviedol prorektor Horňák. K bodu bola prizvaná JUDr. Haladejová.

Návrh Smernice rektora je vypracovaný v súlade s § 54 ods. 17 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v spojení s čl. 29 bod 8 Študijného poriadku STU a vznikol zlúčením a úpravou troch v súčasnosti platných dokumentov:

1. Smernica č. 12 /2009-N o zriaďovaní odborovej komisie a menovaní členov odborovej komisie zo dňa 12. 10. 2009,

# Smernica č. 4/2004-N určujúca činnosť odborovej komisie študijného odboru doktorandského štúdia zo dňa 1. 7. 2004, v znení jej Dodatku č. 1 zo dňa 12.10.2009,

1. Organizačný a rokovací poriadok odborovej komisie doktorandského štúdia na Slovenskej technickej univerzite v Bratislave zo dňa 1. 4. 2005

Materiál bol schválený na porade prodekanov dňa 13.1.2014.

**UZNESENIE: 28.3/2014-V**

Vedenie STU schvaľuje návrh smernice rektora upravujúcu činnosť odborovej komisie

s pripomienkami. Materiál odporúča predložiť na zasadnutie Kolégia rektora STU dňa

05.02.2014 pod názvom „Odborová komisia doktorandského štúdia na STU“.

**K BODU 5: Návrh Smernice rektora**

**Pravidlá udeľovania ocenenia Študent roka pri príležitosti Medzinárodného dňa študentstva na STU**

Materiál uviedol prorektor Horňák. K bodu bola prizvaná JUDr. Haladejová.

Návrh Smernice rektora bol vypracovaný v súlade s čl. 32 bod 6 Štatútu STU v spojení s čl. 6 bod 8 Štipendijného poriadku STU. Materiál bol schválený na porade prodekanov dňa 13.1.2014.

**UZNESENIE: 28.4/2014-V**

Vedenie STU schvaľuje návrh smernice rektora ohľadom pravidiel udeľovania ocenenia Študent

roka s pripomienkami. Materiál odporúča predložiť na zasadnutie Kolégia rektora STU dňa

05.02.2014 pod názvom „Pravidlá udeľovania ocenenia Študent roka na STU“.

**K BODU 6: Dodatok k Individuálnemu študijnému plánu**

Materiál uviedol prorektor Horňák. K bodu bola prizvaná JUDr. Haladejová.

Dokument bol predložený v zmysle čl. 44, bod 5 Študijného poriadku STU.

**UZNESENIE: 28.5/2014-V**

Vedenie STU schvaľuje návrh dodatku k individuálnemu študijnému plánu doktorandského

štúdia s pripomienkami a odporúča materiál predložiť na zasadnutie Kolégia rektora STU dňa

05.02.2014 pod názvom „Dodatok k Študijnému poriadku STU“, ktorého prílohou bude

Individuálny študijný plán vo forme formulára (písomný materiál predmetom prerokovávaného

bodu 6).

**K BODU 7: Návrhy na ZPC**

Materiál uviedol prorektor Horňák.

**UZNESENIE: 28.6/2014-V**

Vedenie STU schvaľuje návrhy na zahraničné pracovné cesty člena Vedenia STU špecifikované v bodoch 1) – 3).

1. Nórske kráľovstvo, Oslo

|  |  |
| --- | --- |
| Účel cesty | Účasť na Kontaktnom seminári Grantov EHP/Nórskych Grantov  |
| Termín podujatia  | 2.2.2014-4.2.2014  |
| Miesto konania  | Oslo, Nórske kráľovstvo  |
| Očakávané náklady spolu | 270 €  |
| Účastník cesty | JUDr. Mgr. Ondrej Chrena (v zastúpení prorektora doc. Ing. Františka Horňáka, PhD.)  |
| Zdroj financovania: | Dotácia + externé zdroje |

Kontaktný seminár Grantov EHP/Nórskych Grantov je zameraný na nadviazanie medzinárodných vzťahov s inštitúciami z Nórskeho kráľovstva, Islandskej republiky a Lichtenštajnského kniežatstva, ktoré by sa mali stať základom budúcej spolupráce.

Z bilaterálneho fondu Štipendijného programu EHP Slovensko budú hradené konferenčné poplatky, ubytovanie a náklady spojené s leteckou dopravou z Viedne, ostatné náklady bude znášať STU.

1. Maďarsko, Budapešť

|  |  |
| --- | --- |
| Účel cesty | Účasť na seminári v rámci projektu Erasmus Mundus – Enhancing Cross-regional Cooperation in Erasmus Mundus (ECCE Mundus)  |
| Termín podujatia  | 7.4.2014-8.4.2014  |
| Miesto konania  | Budapešť, Maďarsko  |
| Očakávané náklady spolu | 200 €  |
| Účastník cesty | JUDr. Mgr. Ondrej Chrena (v zastúpení prorektora doc. Ing. Františka Horňáka, PhD.)  |
| Zdroj financovania: | Dotácia + externé zdroje |

Seminár je zameraný najmä na prípravu spoločných študijných programov a mobilitu študentov a učiteľov v rámci programu Erasmus+ s cieľom nadviazať medzinárodnú spoluprácu s vysokými školami v regiónoch Západný Balkán, Východná Európa a Stredná Ázia.

Z projektu ECCE Mundus bude uhradených 50 % nákladov, najviac však do sumy 135 €.

1. Taliansko, Pisa

|  |  |
| --- | --- |
| Účel cesty | Účasť na  školení Idealist 2014 (Training on Societal Challenges and FET). |
| Termín podujatia  | 29.1.2014-30.1.2014  |
| Miesto konania  | Pisa, Taliansko  |
| Očakávané náklady spolu | 730 €  |
| Účastník cesty | Ing. Mgr. Mária Búciová  |
| Zdroj financovania: | 5801, Projekt 7. RP – Idealist   |

   Náklady budú hradené z projektu Idealist 2014.

**K BODU 8: Výzva na predkladanie žiadostí v rámci Programu na podporu mladých výskumníkov**

Materiál uviedol prorektor Biskupič.

**UZNESENIE: 28.7/2014-V**

Vedenie STU schvaľuje Výzvu na predkladanie žiadostí v rámci Programu na podporu mladých

výskumníkov s pripomienkou. Odporúča doplniť do materiálu položku „maximálny plánovaný

rozpočet“ vo výške 110 000 EUR. Následne odporúča predložiť materiál na zasadnutie Kolégia

rektora STU dňa 05.02.2014.

**K BODU 9: Návrh organizačného poriadku ÚZ ŠD a J STU v Bratislave**

Materiál uviedol kvestor. K bodu bol prizvaný Ing. Hulík a JUDr. Haladejová.

Dokument bol predložený ako aktualizácia organizačného poriadku ÚZ ŠDaJ STU.

**UZNESENIE: 28.8/2014-V**

Vedenie STU prerokovalo návrh organizačného poriadku ÚZ ŠD a J STU v Bratislave a odporúča

predložiť materiál na zasadnutie Kolégia rektora STU dňa 05.02.2014.

**K BODU 10: Návrh na odsúhlasenie nájomných zmlúv**

Materiál uviedol kvestor. K bodu bola prizvaná JUDr. Haladejová.

**UZNESENIE: 28.9/2014-V**

Vedenie STU prerokovalo žiadosti ÚZ Gabčíkovo, SjF STU a MTF STU ako užívateľov majetku o prenechanie nehnuteľných vecí uvedených v bodoch 1 až 6 so zásadnou pripomienkou. Ich platnosť nadobudne dňom 01.02.2014.

1. Predmetom nájmu je dočasne nepotrebný majetok - nebytový priestor – kancelárie č. 6 a 8 na prízemí v objekte č. 6 ÚZ STU Gabčíkovo za účelom využívania vykonávania administratívnej činnosti nájomcu. Zmluva sa uzatvára z dôvodu akceptácie platných právnych predpisov v súvislosti s povinnosťou zverejňovania zmlúv v CRZ Úradu vláda SR. Predkladaná zmluva nadväzuje právami a povinnosťami na zmluvu č. 2/2009 R-STU a jej dodatky 1 až 4 skončenú k 31.12.2013.

 Celková výmera podlahovej plochy je 72m2.

 Doba nájmu od **01.01.2014 do 31.12.2014.**

 Nájomné: kancelárie 2x o výmere 36,00m2, 11,61 €/m2/rok = 835,92 €, spolu

 s pomernou časťou sociálneho zariadenia, t. j. **ročne 835,92**  **€.**

Nájomca uhrádza nájomné štvrťročne vo výške 208,98 €, najneskôr do 15.dňa

 prvého mesiaca príslušného štvrťroka.

 Cena je v súlade s prílohou číslo 1 smernice rektora číslo 9/2013-SR.

Náklady za služby a energie spojené s predmetom nájmu uhrádza nájomca mesačne vo výške 131,44 € na základe vystavenej faktúry so splatnosťou 7 dní od jej doručenia.

 Nájomca : **Technomont OK, spol. r. o.,** Murgašova 2, Nitra je podnikateľom

 zapísaným v registri Okresného úradu, odbor živnostenského podnikania

 Nitra, č. 1416/2001 zo dňa 19.04.2001.

 Predkladá : riaditeľ ÚZ STU v Gabčíkove.

1. Predmetom nájmu je dočasne nepotrebný majetok - oddelená časť parcely KÚ Gabčíkovo č. 3991 (parkovisko), LV č. 2109 v areáli Účelového zariadenia STU v Gabčíkove za účelom jeho využívania, v nepravidelných intervaloch, na praktický výcvik vedenia motorových vozidiel. Zmluva sa uzatvára z dôvodu akceptácie platných právnych predpisov v súvislosti s povinnosťou zverejňovania zmlúv v CRZ Úradu vláda SR. Predkladaná zmluva nadväzuje právami a povinnosťami na zmluvu č. 1/2008 R-STU a jej dodatky 1 až 4 skončenú k 31.12.2013.

Celková výmera prenajatej plochy je 7 831 m2.

 Doba nájmu od **01.01.2014 do 31.12.2014.**

 Nájomné: za prenajatú voľnú plochu vo východnej časti areálu o výmere

 7 831 m2 dohodnuté nájomné  **ročne 717,00 €.**

 Nájomné sa platí vopred na základe faktúry vystavenej prenajímateľom

 v prvom mesiaci príslušného roka so splatnosťou 30 dní odo dňa vystavenia.

 Cena je stanovené dohodou.

Nájomca : **Fenes Juraj - AUTOŠKOLA,** Žabia 1096, Gabčíkovo je podnikateľom

 zapísaným v registri Okresného úradu, odbor živnostenského podnikania

 Dunajská Streda, č. Žo-1190/1992 /201-4239 zo dňa 13.05.1992

 Predkladá : riaditeľ ÚZ STU v Gabčíkove.

1. Predmetom nájmu je dočasne nepotrebný majetok - nebytový priestor na prízemí, v suteréne a zvýšené prízemie nad bufetom v budove SjF STU, Bratislava za účelom prevádzkovania bufetu formou poskytovania reštauračných a obchodných služieb, č.89 bufet/32,82m2/ - prízemie

Celková výmera podlahovej plochy je 70,6 m2.

 Doba nájmu od **01.01.2014 do 31.12.2014.**

 Nájomné: bufet o výmere 32,82m2, 70,00 €/m2/rok = 2 294,40 €, skladové

 priestory o výmere 37,78m2, 20,00€/m2/rok =755,60 €, t. j. **ročne** **3 053,00 €.**

 Cena je v súlade s prílohou číslo 1 smernice rektora číslo 9/2013-SR.

Preddavky na náklady za služby a energie spojené s predmetom nájmu budú nájomcovi zálohovo fakturované do 15. dňa 1. mesiaca daného štvrťroka. Výška zálohových platieb bude vypočítaná ako aritmetický priemer z platieb za predchádzajúci rok.

Prenajímateľ vyhotoví najneskôr do 20. dňa mesiaca nasledujúceho po uplynutí polroka zúčtovaciu faktúru za spotrebované energie a služby so splatnosťou 14 kalendárnych dní od vystavenia faktúry.

 Nájomca : **František Benkovič,** Mamateyová 12, Bratislava je podnikateľom

 zapísaným v registri Okresného úradu, odbor živnostenského podnikania

 Bratislava , č. 105 - 13958 zo dňa 03.08.1994

 Predkladá : dekan SjF STU.

1. Predmetom nájmu je dočasne nepotrebný majetok - nebytový priestor – miestnosť č. 15 na prízemí v objekte č. 2 ÚZ STU Gabčíkovo za účelom vykonávania výskumu, vyučovania a laboratórnych cvičení nájomcom. Zmluva sa uzatvára z dôvodu akceptácie platných právnych predpisov v súvislosti s povinnosťou zverejňovania zmlúv v CRZ Úradu vláda SR. Predkladaná zmluva nadväzuje právami a povinnosťami na zmluvu č. 43/2010 R-STU a je dodatku č. 1 skončenú k 31.12.2013.

 Celková výmera podlahovej plochy je 61m2.

 Doba nájmu od **01.01.2014 do 31.12.2014.**

 Nájomné: miestnosť o výmere 61,00m2, 11,61 €/m2/rok = 708,21 €, spolu

 s pomernou časťou sociálneho zariadenia, t. j. **ročne 708,21**  **€.**

Nájomca uhrádza nájomné štvrťročne vo výške 177,05 €, najneskôr do 15.dňa

 prvého mesiaca príslušného štvrťroka.

 Cena je v súlade s prílohou číslo 1 smernice rektora číslo 9/2013-SR.

Náklady za služby a energie spojené s predmetom nájmu uhrádza nájomca mesačne vo výške 302,08 € na základe vystavenej faktúry so splatnosťou 7 dní od jej doručenia.

 Nájomca : **KONZEKO, spol. s r. o.,** Areál NPZ 150, 053 21 Markušovce je

 podnikateľom zapísaným v registri Okresného úradu, odbor živnostenského

 podnikania Spišská Nová Ves, č. 810-5822, OR OD Košice I č. 9531/V, Sro

 Predkladá : riaditeľ ÚZ STU v Gabčíkove.

1. Predmetom nájmu je dočasne nepotrebný majetok - nebytový priestor – kancelárie č. 7 a 9 na prízemí v objekte č. 6 ÚZ STU Gabčíkovo za účelom vykonávania administratívnych činností nájomcom. Zmluva sa uzatvára z dôvodu akceptácie platných právnych predpisov v súvislosti s povinnosťou zverejňovania zmlúv v CRZ Úradu vláda SR. Predkladaná zmluva nadväzuje právami a povinnosťami na zmluvu č. 5/2009 R-STU a jej dodatkov č. 1 až 5 skončenú k 31.12.2013.

 Celková výmera podlahovej plochy je 72m2.

 Doba nájmu od **01.01.2014 do 31.12.2014.**

 Nájomné: kancelárie 2x o výmere 36,00m2, 11,61 €/m2/rok = 835,92 €, spolu

 s pomernou časťou sociálneho zariadenia, t. j. **ročne 835,92**  **€.**

Nájomca uhrádza nájomné štvrťročne vo výške 208,98 €, najneskôr do 15.dňa

 prvého mesiaca príslušného štvrťroka.

 Cena je v súlade s prílohou číslo 1 smernice rektora číslo 9/2013-SR.

 Náklady za služby a energie spojené s predmetom nájmu uhrádza nájomca

 mesačne vo výške 206,61 € na základe vystavenej faktúry so splatnosťou 14

 dní od jej doručenia.

 Nájomca : **Hutní montáže, a. s., Organizačná zložka zahraničnej právnickej**

 **osoby,** Kominárska 2, 4, Bratislava je podnikateľom zapísaným v registri

 Okresného súdu Ba I, oddiel PO, vložka č. 338/B.

 Predkladá : riaditeľ ÚZ STU v Gabčíkove.

1. Predmetom nájmu je dočasne nepotrebný majetok - nebytový priestor – nachádzajúci sa na 5. poschodí miestnosť č. 511, 512 a 520 spolu s príslušenstvom (pomerná časť WC, chodba) v budove MTF STU, Trnava za účelom jeho využívania na projektové a výskumno-vývojové účely.

Celková výmera podlahovej plochy je 72m2.

 Doba nájmu od **01.01.2014 do 30.06.2014.**

 Nájomné: kancelária č. 512 o výmere 18,00m2, 33,00 €/m2/rok = 594 € t. j.

 mesačne 49,50€, učebňa č. 520 o výmere 36m2, 16,00 €/m2/rok = 576 € t. j.

 mesačne 48,00€ a sklad č. 511 o výmere 18,00m2/24,00€/rok = 432 € t.j.

 mesačne 36,00 € spolu s prísl., t. j. **za polrok 801,00**  **€.**

Nájomca uhrádza nájomné štvrťročne vo výške 400,50 €, najneskôr do 15.dňa

 prvého mesiaca príslušného štvrťroka.

Cena je v súlade s prílohou číslo 1 smernice rektora číslo 9/2013-SR.

Preddavky na náklady za služby a energie platí nájomca štvrťročne, t. j. do 14

 dní po obdržaní žiadosti o refundáciu/fakturáciu/.

 Prenajímateľ najneskôr do konca marca každého kalendárneho roka vykoná

 vyúčtovanie ročnej úhrady za služby predchádzajúceho roku.

Nájomca : **SimPlan Optimizations, s.r.o.,** Komenského 11, Trnava je

 podnikateľom zapísaným v registri Okresného súdu Trnava, oddiel Sro, vložka

 č. 28286/T.

 Predkladá : dekan MTF Trnava.

**K BODU 11: Návrh na výrobu propagačného videa o STU**

Materiál uviedol prorektor Peciar.

Návrh na výrobu propagačného videa o STU vyplynul z potreby osloviť konkrétnu cieľovú skupinu (stredoškolská mládež, potenciálni študenti STU, študenti STU) spôsobom a kanálmi jej blízkymi, a ktoré majú najväčší potenciál zaujať jej pozornosť.

**UZNESENIE: 28.10/2014-V**

Vedenie STU prerokovalo Návrh na výrobu propagačného videa o STU s pripomienkami a odporúča výrobu predmetného videa zrealizovať formou súťaže o najlepší návrh.

**K BODU 12: Umelecký večer STU pri príležitosti 60. výročia VUS Technik STU**

Materiál uviedol prorektor Peciar.

Dokument bol predložený v súvislosti s organizáciou umeleckého programu VUS Technik STU pri príležitosti 60. výročia jeho založenia. Umelecký program je súčasne nástrojom prezentácie STU, a to nielen ako významnej vzdelávacej a výskumnej inštitúcie, ale prostredníctvom medzinárodne uznávaného kultúrneho telesa aj ako šíriteľky umenia a kultúry.

**UZNESENIE: 28.11/2014-V**

Vedenie STU prerokovalo návrh umeleckého programu VUS Technik STU pri príležitosti 60. výročia jeho založenia s pripomienkami. Vedenie žiada predložiť detailný rozpočet podujatia.

**ÚLOHA: 28.1/2013-V**

Vedenie STU ukladá v súvislosti s organizáciou umeleckého programu VUS Technik STU pri

príležitosti 60. výročia jeho založenia STU predložiť detailný rozpis položiek rozpočtu

podujatia.

Z: D. Faktor, M. Peciar

T: 12.02.2014

**K BODU 13: Cyklus prednášok pod záštitou rektora STU**

Materiál uviedol prorektor Sokol.

Dokument bol predložený v súvislosti s propagáciou STU v zahraničí a zabezpečenie užších kontaktov s renomovanými zahraničnými osobnosťami prostredníctvom cyklu vyzvaných prednášok na STU.

**UZNESENIE: 28.12/2014-V**

Vedenie STU prerokovalo základné pravidlá cyklu prednášok pod záštitou rektora STU a

odporúča predložiť materiál na zasadnutie Kolégia rektora STU dňa 05.02.2014.

**K BODU 14: Rôzne**

**K BODU 14/A: Rôzne/Harmonogram vypracovania Výročnej správy o činnosti STU za rok 2013**

Materiál uviedol prorektor Peciar.

Návrh harmonogramu vypracovania Výročnej správy o činnosti STU za rok 2013 vychádza z termínov stanovených Smernicou č. 46/2011 a z náväznosti termínov schváleného harmonogramu rokovaní grémií STU na II. akademický polrok 2013/2014.

**UZNESENIE: 28.13/2014-V**

Vedenie STU prerokovalo Harmonogram vypracovania Výročnej správy o činnosti STU za rok

2013 s pripomienkami. Po zapracovaní pripomienok odporúča predložiť materiál na zasadnutie

Kolégia rektora STU dňa 05.02.2014.

**INFORMÁCIE A OZNAMY:**

Rektor

* ústne informoval o záveroch kontroly procesu prípravy koncesnej zmluvy o prevádzke stravovacej jednotky na FEI STU

**UZNESENIE: 28.14/2014-V**

Vedenie STU berie na vedomie výsledky kontroly procesu prípravy koncesnej zmluvy o prevádzke stravovacej jednotky na FEI STU.

Prorektor Biskupič

* informoval, že na ďalšie zasadnutie vedenia plánuje pripraviť stručný návrh a opatrenia na naštartovanie projektov Horizont 2020

Kvestor

* informoval o kladnom stanovisku ekonomickej komisie k predkladaným materiálom na zasadnutie AS STU dňa 27.01.2014

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 27.01.2014 | AS STU | 14:00 |  |
|  | 29.01.2014 | V STU | 09:00 |  |
| **Február** | 05.02.2014 | KR STU | 09:00 |  |
|  | 10.02.2014 | PAS STU | 14:00 |  |
|  | 12.02.2014 | V STU | 09:00 |  |
|  | 17.02.2014 |  | 14:00 | Stretnutie AO |
|  | 19.02.2014 | V STU | 09:00 |  |
|  | 24.02.2014 | AS STU | 14:00 |  |

Zapísala: 24.01.2014 Zápisnicu overil: 27.01.2014

Erika Jevčáková prof. Ing. Marián Peciar, PhD.